[{"text_idx": "#000004", "text": "Maksu- ja tolliameti (MTA) peadirektori Raigo Uukkivi so\u0303nul on va\u0308ga to\u0303ena\u0308oline, et mo\u0303ned maksuto\u0303usud suurendavad ka varimajanduse osakaalu. Ametile ta\u0308hendavad valitsuse maksumuudatused uute arenduste va\u0308ljato\u0308o\u0308tamist."}, {"text_idx": "#000005", "text": "Uus valitsus on kokku leppinud terves reas maksumuudatustes, millest mo\u0303ned hakkavad kehtima tuleva aasta esimesest jaanuarist, mo\u0303ned u\u0308letuleval aastal. Maksuameti jaoks ta\u0308hendab see uusi tarkvaraarendusi ja tulevikus to\u0303ena\u0308oliselt rohkem kokkupuuteid maksudest ko\u0303rvalehiilimisega, to\u0303deb ameti peadirektor."}, {"text_idx": "#000006", "text": "Praeguse valitsuse esimene maksuto\u0303us ehk ka\u0308ibemaksu kerkimine 20 protsendilt 22 peale on kavandatud jo\u0303ustuma tuleva aasta esimesest jaanuarist. See ta\u0308hendab, et vastavad seadusemuudatused peavad olema kinnitatud hiljemalt 1. juuliks, et tagada no\u0303ue, kus maksumuudatustest tuleb teada anda va\u0308hemalt kuus kuud enne selle jo\u0303ustumist."}, {"text_idx": "#000007", "text": "MTA peadirektor so\u0303nul on Eestis maksude deklareerimine ja tasumine praktiliselt ta\u0308ielikult digitaliseeritud."}, {"text_idx": "#000008", "text": "\"Igasugune reeglite muutmine ta\u0308hendab meile tavapa\u0308raselt pa\u0308ris suurt meie su\u0308steemide muutmist. Kui me vaatame, mis praegu on teada, siis kindlasti ka\u0308ibemaksumaksu muudatus puudutab va\u0308ga palju erinevaid kohti, seal tuleb teha su\u0308steemides parandusi. Ilmsest maamaksu osas on detaile palju ja seal tuleb palju arendada.\""}, {"text_idx": "#000009", "text": "Ta\u0308iesti uue maksuna on valitsuses kokku lepitud automaksu kehtestamises. Mis saab olema maksu ta\u0308pne sisu ning kellelt ja kui palju seda koguma hakatakse, pole paigas."}, {"text_idx": "#000010", "text": "\"Selles mo\u0303ttes on ta keerukas. Aga kui see maksmine ja kokku kogumine o\u0303nnestub kuidagi lihtsalt lahendada, siis ta va\u0308ga to\u0308o\u0308mahukas ei pruugi olla,\" u\u0308tles Uukkivi."}, {"text_idx": "#000011", "text": "Kui palju uued maksumuudatused ja -to\u0303usud suurendavad varimajandust, Uukkivi prognoosida ei taha."}, {"text_idx": "#000012", "text": "\"Eks ko\u0303ik maksumuudatused on erineva mo\u0303juga, nad olenevad maksuliigist ja maksu to\u0303stmise suurusest. U\u0308ldistatult vo\u0303ib o\u0308elda, et mida suurem see mo\u0303ju u\u0308ksikutele valdkondadele on, seda suuremad on vo\u0303imalused maksudest ko\u0303rvalehoidmise suurenemiseks. Aga mis puudutab survet ausale maksukonkurentsile ja varimajandusele, siis see on kindlast juba to\u0303usnud, sest inflatsioon ja palgakasv mo\u0303jutavad maksuka\u0308itumist ka, mitte ainult maksumuudatused.\""}, {"text_idx": "#000013", "text": "Varasem ko\u0303ige va\u0308rskem kogemus on Eestil aktsiisidega.\"Kui hinnaerinevused la\u0308hevad mingitel kaupadel ahvatlevalt suureks, siis naaberriigiga piirikaubandus kasvab vo\u0303i ka musta turu osakaal. Selline loogika on alati kehtinud ja kehtib ka edaspidi,\" to\u0303des maksuameti juht."}, {"text_idx": "#000018", "text": "Janek Ma\u0308ggi: kirikumaks tulgu nu\u0308u\u0308d ja kohe"}, {"text_idx": "#000019", "text": "Ku\u0308tuseekspert: kavandataval kujul ei ta\u0308ida automaks keskkonnaeesma\u0308rke"}, {"text_idx": "#000020", "text": "Ratas: Reformierakonna valimislubaduse la\u0308bi surumine ei saa olema kerge"}, {"text_idx": "#000024", "text": "Saksamaa suurendab saabuval talvel taas so\u0308eenergia kasutamist"}, {"text_idx": "#000028", "text": "EL-i riigid jo\u0303udsid ra\u0308ndepoliitika reformis kokkuleppele"}, {"text_idx": "#000038", "text": "\"Impulss\": kapo hinnangul pu\u0308u\u0308ab Venemaa Eesti tudengeid enda heaks to\u0308o\u0308le va\u0308rvata"}, {"text_idx": "#000045", "text": "Briti uuring tembeldab suure osa internetikasutajatest so\u0303ltlasteks"}, {"text_idx": "#000047", "text": "Rattaso\u0303idu entusiast: ratta seljas tuleb end na\u0308htamatuks mo\u0303elda"}]